OpenLLM-France/wikimedia huggingface dataset:
# Salvatore Rosa

Salvatore Rosa (Napoli, 1615 – Erroma, 1673ko martxoaren 15a) italiar pintorea izan zen, paisaia erromantikoaren aitzindaria. Familia apal bateko semea zen, eta Pintura ikasketak ez zituen jarraian egin. Paisaiak eta guduak pintatu zituen gaztetan batez ere. Hogei urte zituenean Erromara joan zen, eta handik Florentziara. Flandriar eta alemaniar pintoreak aztertzen zituen artean, paisaia fantastikoak pintatzen zituen, leku ilunak eta beldurgarriak, oihanak, itsas ekaitzak, eta abar. 1649an berriro Erroman hartu zuen bizilekua, eta Lorrenako Claudio paisaiagilearen eragin handia izan zuen aurrerantzean. Bizitzako azken hogei urteetan gai alegorikoak, historikoak eta mitologikoak landu zituen.
Lan nagusiak: Autorretratua, Attilio Reguloren heriotza eta Salernoko golkoa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q359421
* Multimedia: Salvator Rosa / Q359421
# Pierre Charron

Pierre Charron (Paris, 1541 - ibidem, 1603ko azaroaren 16a) frantziar teologo katolikoa izan zen.
Liburu saltzaile baten hogeita bost semeetako bat izan zen. Orleans eta Bourgesen legeak ikasi zituen eta urte batzuetan abokatu lanetan aritu zen. Gero apaiztu egin zen. Bazasko gotzainak Frantziako hegoaldera gonbidatu zuen eta Margarita Valoiskoaren apaiz izan zen. 1588 inguruan, fraide izaten saiatu zen, baina Kartusiarrek eta Zelestinoarrek errefusatu ondoren, apaizgora itzuli zen. Angersen sermoiak irakurri ondoren, Bordelera joan eta Michel de Montaigneren lagun egin zen. 1594tik 1600era Cahorseko apezpikuaren babesa jaso zuen. Kleroaren Batzar Nagusiko idazkari izendatu zuten eta 1600. urtean Condomera erretiratu zen.
Eszeptizismo filologiko eztabaidagarriagatik eta etika eta erlijioa diziplina filosofiko independente gisa bereizteagatik gogoratzen da.

## Lanak

* De la Sagesse Livres Trois; par M. Pierre le Charron, Parisien, Chanoine Theologal & Chantre en l'Eglise Cathedrale de Comdom Bourdeaus, S. Millanges, 1604.
* Toutes les Oeuvres de Pierre Charron; Parisien, Docteur es Droiets, Chantre et Chanoine Theologal de Condom derniere edition. Reveues, corrigees & augmentees. 2 vols. Paris Jacques Villery, 1635.
* Discours chrétiens (Bordeaux, 1600).

## Kanpo estekak

* Datuak: Q463846
* Multimedia: Pierre Charron / Q463846
# Eurostar Trophy

Eurostar Trophy (frantsesez Trophée Eurostar) edo Le Crunch, urtero Sei Nazioen Torneoan Ingalaterra eta Frantziaren arteko lehiari ematen zaion izena da.

## Historia

Sei nazioen txapelketaren barnean hainbat lehia jokatzen dira bi selekzioren artean, antzinakoena Kalkuta Kopa da, Ingalaterrak eta Eskoziak jokatzen dutena. Frantzia eta Ingalaterraren arteko partidak goi mailakoak izaten dira eta 1981etik gutxienez Le Crunch izena eman izan zaie, ez dute ordea saririk banatzen gainerako lehiatan ez bezala. 2000an Eurostar Trophy saria banatu zuten eta hurrengo urteetan hainbat alditan horrela izendatu zen, baina ez du jarraipenik izan.

## Palmaresa

* 2000tik aurrera
| Team | Wins | Years |
| Ingalaterra | 15 | 2000, 2001, 2003, 2007, 2008, 2009, 2011, 2012, 2013, 2015, 2016, 2017, 2019, 2021, 2025 |
| Frantzia | 11 | 2002, 2004, 2005, 2006, 2010, 2014, 2018, 2020, 2022, 2023, 2024 |

## Kanpo estekak

* Datuak: Q3540379
# David Gaudu

David Gaudu (Landivisiau, 1996ko urriaren 10a) Frantziako txirrindularia da.

## Palmaresa

2016
* Etorkizuneko Tourra eta etapa bat
2017
* 2. Aingo Tourrean eta etapa bat
* 2. Boucles de l'Aulnen
* 4. Route Adélien
* 5. Milan-Turinen
* 7. Tour du Finistèren
* 9. Flèche Wallonnen
2019
* 5. Romandiako Tourrean, Gazteen sailkapena eta etapa bat
* 3. UAE Tourrean
* 4. Bruno Beghelli Sari Nagusian
* 5. Milan-Turinen
* 6. Proventzako Tourrean eta Gazteen sailkapena
* 6. Lieja-Bastogne-Liejan
2020
* 8. Espainiako Vueltan eta bi etapa
* 4. UAE Tourrean
2021
* 5. Euskal Herriko Itzulian eta etapa bat
* Luxemburgoko Tourreko etapa bat
* 3. Lieja-Bastogne-Liejan
* 5. Jurako Tourrean
* 6. Luxenburgoko Tourrean eta etapa bat
* 6. Milan-Turinen
* 6. Itsas Alpeetako eta Varko Tourrean eta Gazteen sailkapena
* 7. Olinpiar Jokoetako errepide proban
* 7. Flèche Wallonnen
* 7. Lombardiako Giroan
* 8. Tre Valli Varesinen
* 9. Dauphiné Libérén eta Gazteen sailkapena
2022
* Algarveko Itzuliko etapa bat
* Dauphine Libereko etapa bat
* 4. Frantziako Tourrean
* 5. Montrealgo Sari Nagusian
2023
* 2. Classic Sud-Ardèchen
* 2. Paris-Nizan
* 4. Euskal Herriko Itzulian
* 9. Frantziako Tourrean
2024
* Jurako Tourra
* 3. Luxenburgoko Tourrean eta etapa bat
* 4. Route Adélien
* 6. Espainiako Vueltan
* 9. Lombardiako Giroan
2025
* 3. Omango Tourrean eta etapa bat

## Sailkapen orokorra Itzuli Handietan

| Itzulia | 2017 | 2018 | 2019 | 2020 | 2021 | 2022 | 2023 | 2024 |
| Italiako Giroa | — | — | — | — | — | — | — | — |
| Frantziako Tourra | — | 34. | 13. | UT | 11. | 4. | 9. | 65. |
| Espainiako Vuelta | — | — | — | 8. | — | — | — | 6. |
—: ez zuen parte hartu UT: utzi, ez zuen amaitu

## Kanpo estekak

* David Gaudu - ProCyclingStats
* Datuak: Q21705205
* Multimedia: David Gaudu / Q21705205
# Egin Eguna

Egin Eguna Egin egunkariaren alde urtean behin antolatutako jaiegun bat izan zen. Altsasuko San Pedroko zelaietan antolatzen zen eta Euskal Herriko Eginzaleak bertara joaten ziren Egini babesa erakusteko asmoz. Ospakizuna egiten den ariztia Altsasu eta Urdiain tartean dago.
1982ko irailan, lehen Egin Eguna ospatu zen Altsasun, eta hortik aurrera, urtero ospatuko zen. Salbuespen moduan, 1996eko azaroarern 17an Bilboko Eraskusketa Azokan ospatu zen. Espainiako (eta baita Euskadiko) zenbait komunikabide garrantzitsuenen aldetik, Eginen aurkako mezuak gero eta nabariagoak ziren eta horri aurre egiteko, jaieguna tokiz aldatzea erabaki zuten. Aurrekoari lotuta, 1996ko otsailaren 10ean "EGIN Txotx" ospatu zen Bilboko Etxebarria parkean antzeko arrazoiengatik.
2006tik 2008ra Dena da ETAko salaketa eta epaiketei aurre egiteko 18/98+ plataformak "Bat Egin Eguna" ospatu zuen leku berdinean. 2009 eta 2010ean euri-jasa handien ondorioz, Lakuntzara leku aldatu zuten jaieguna.
Altsasuko zelai haietan 2024an GARA egunkariaren 25. urteurrenaren harira, ‘Egin eguna’ historiko haiek gogoan izan zituzten. ‘Harri Herri. Iraganetik etorkizunera’ lelopean antolatu ziren ekitaldien artean, GARAren omenez zizelkatu den harriaren inaugurazioa izan zen aipagarriena, sinbologiaz beteriko unea izan baitzen.

## Abestia

Gozategi musika taldeak 1992an Eginen aldeko abestia egin zuen, bertan "Egin Eguna" aipatuz.
| « | Egin da nire betiko laguna, Egin irratia etxean entzuten duguna. Guztiak ditut maite, ni naiz euskalduna: irrati, egunkari ta Egin eguna. | » |

## Erreferentziak

* ↑ https://altsasumemoria.wordpress.com/2014/12/06/acontecimientos-de-los-80/
* ↑ https://www.naiz.eus/eu/2024/20241117/un-egin-eguna-especial-contra-el-hostigamiento
* ↑ https://sagardun.s3.amazonaws.com/media/documents/IMG_20201117_185435_976.pdf?Signature=QMjrGjnnvD97SWcEfn248qdxobo%3D&Expires=1732451534&AWSAccessKeyId=AKIAJ6ZEJ5XCZ4SLUN7Q
* ↑ «Bat Egin Eguna auzolanean - Urdiain» Guaixe.eus 2009-09-11 (Noiz kontsultatua: 2024-10-15).
* ↑ (Gaztelaniaz) «Miles de personas responden a la cita con Bat Egin eguna» Gara 2007-09-24 (Noiz kontsultatua: 2024-10-15).
* ↑ (Gaztelaniaz) «Bat Egin Eguna, una forma de ser solidario disfrutando de una jornada de fiesta» gara.naiz.eus 2006-10-06 (Noiz kontsultatua: 2024-10-15).
* ↑ (Gaztelaniaz) Vigor, Iñaki. «Bat Egin Eguna en Lakuntza, una piña humana en favor de Udalbiltza» Gara 2010-09-27 (Noiz kontsultatua: 2024-10-15).
* ↑ (Gaztelaniaz) Altuna, Manex; Arrondo, Janire. «Bat Egin Eguna se traslada a Lakuntza debido al mal tiempo - GARA» Gara 2009-09-19 (Noiz kontsultatua: 2024-10-15).
* ↑ «Harri totemikoa altxatu dute Sakanan GARAren omenez» Naiz 2024-10-13 (Noiz kontsultatua: 2024-10-15).
* ↑ https://www.badok.eus/euskal-musika/gozategi/gozategi/hitzak/3739-egin
* ↑ https://www.youtube.com/watch?v=dyojF7oie_0
# Epicauta sanguinicollis

Epicauta sanguinicollis Meloidae familiako kakalardo espeziea da. Ameriketako Estatu Batuetako intsektua da.

## Erreferentziak

* ↑ Hallan, Joel Kenneth. «Synopsis of the described Coleoptera of the World». Biology Catalog, Texas A&M‎
# Epicauta griseonigra

Epicauta griseonigra Meloidae familiako kakalardo espeziea da. Uruguaiko intsektua da.

## Erreferentziak

* ↑ Hallan, Joel Kenneth. «Synopsis of the described Coleoptera of the World». Biology Catalog, Texas A&M‎
# Saxa Luss

Aleksandra "Saxa" Alekseievna Luss (errusieraz: Александра "Саша" Алексеевна Лусс; Magadan, 1992ko ekainaren 6a) aktore eta modelo errusiarra da. Anna filmean egindako lanagatik ospetsu bilakatu zen.
Chanel, Dior, Valentino, Lanvin, Dior Beauty, Balmain, Oscar de la Renta, Max Mara, Tommy Hilfiger, La Perla, Karl Lagerfeld, Moschino, Carolina Herrera edota Moncler marketarako lanak egiteaz gain, hainbat aldizkaritan agertu da.

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .
* Datuak: Q17627251
* Multimedia: Sasha Luss / Q17627251
# Lerro (argipena)

Lerro hitzak bata bestearen segidan dauden elementu multzo bat adierazteaz gainera beste hainbat adiera ditu:
* geometrian, lerroa puntuz osaturiko segida jarraitua da, kurba edo lerro zuzen izan daitekeena;
* olerkigintzan, lerro edo bertsoa;
* errepide bateko lerroa;
* produktu-lerroa, enpresa batek merkaturatzen duen produktu-multzo bat, ezaugarri komunekin;
* informatika, lerro-jauzia, lerroz aldatzeko agindua;
* lerro-doikuntza, puntu mutzo bati lerro bat doitu edo egokitzeko metodoa;

## Ikus, gainera

* astronomian, lerrokatzea fenomeno astronomiko bisual bat da.
# Carlos González Pascual

Carlos González Pascual (Barakaldo, Bizkaia, 2003ko urriaren 9a) Euskal Herriko futbolaria da. Atzelari moduan aritzen da. Barakaldoko harrobian ibili da. Vigotarra da bere aitaren partetik.

## Ibilbidea

2024ko ekainaren 29an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Barakaldo | 2.B | 2020/21 | 1 | 0 | - | - | - | - | - | - | - | - | - | - | 1 | 0 |
| Barakaldo | 3.F | 2021/22 | 0 | 0 | - | - | - | - | - | - | - | - | - | - | 0 | 0 |
| Barakaldo | Denera | Denera | 1 | 0 | - | - | - | - | - | - | - | - | - | - | 1 | 0 |
| Gernika | 2.F | 2022/23 | 20 | 0 | 2 | 0 | - | - | - | - | - | - | - | - | 22 | 0 |
| Gernika | 2.F | 2023/24 | 10 | 0 | 0 | 0 | - | - | - | - | - | - | - | - | 10 | 0 |
| Gernika | 2.F | 2024/25 | 7 | 0 | - | - | - | - | - | - | - | - | - | - | 7 | 0 |
| Gernika | Denera | Denera | 37 | 0 | 2 | 0 | - | - | - | - | - | - | - | - | 39 | 0 |
| Tudelano | 2.F | 2024/25 | - | - | - | - | - | - | - | - | - | - | - | - | - | - |
| Tudelano | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 38 | 0 | 2 | 0 | - | - | - | - | - | - | - | - | 40 | 0 |

## Erreferentziak

* ↑ La sangre viguesa del Gernika

## Kanpo estekak

* Fitxa
* Datuak: Q121294697
# Valeri Leontiev

Valeri Jakovlevitx Leontiev —errusieraz: Валерий Яковлевич Леонтьев— (Komi, Errusia, Sobietar Batasuna, 1949ko martxoaren 19a) pop abeslaria da, Errusiako musika artistarik nabarmenenetakoa. Batez ere 1980ko hamarkadan egin zen ospetsu. Hainbat hamarkadako ibilbide luzean, 30 disko baino gehiago argitaratu ditu, eta horietako hainbatetik milioika ale saldu ditu. Errusiako prentsan Valeri Leontievi "megastar" eta "legenda" deitzen diote.

## Kanpo estekak

* (Errusieraz) Valeri Leontieven webgune ofiziala
* (Ingelesez) Valeri Leontiev (IMDb)
* Datuak: Q32927
* Multimedia: Valery Leontiev / Q32927
# Sareta (ingeniaritza)

    Beste esanahi batzuen berri izateko, ikus: «Sareta (argipena)»
Sareta edo zertxa, ingeniaritzan, erretikula formako egitura zurruna da, plano bakar batean horizontalean, bertikalean eta diagonalean jarritako hainbat barra zuzenez osaturik dagoena.
Zertxa osatzen duten barrak metalezkoak edo zurezkoak izan daitezke, eta triangeluak eratuz ezarri ohi dira; triangeluek, sekuentzian antolatuta, materialaren erabilera optimizatzen duen plano egonkor bat sortzen dute.

## Izena

Leihoetako saretarekin duen antzagatik ematen zaio izen hori.

## Egitura

Sareta junturetan konektaturiko atal zuzenek osatzen dute. Atal horien elkarketak triangelu-erretikula bat eratu ohi du. Antolaketa triangeluarrari esker, jasandako kargak modu uniformean banatzen dira egitura osoan, makurdura minimizatuz eta erresistentzia maximizatuz. Atalak soldaduraz edo torlojuz lotu daitezke.
Hormigoizkoa edo zurezkoa izan badaiteke ere, ohikoena arima arinduko altzairuzko sareta-habea da. Makurdura ebakitze-esfortzua baino garrantzitsuagoa denean erabiltzen da, hots, argi handiak eta karga ez oso handiak daudenean.
Egiturari dagokionez, hauek dira sareta-haberik erabilienak:
* Pratt habea: barra bertikal eta diagonalez osatutako sareta-habe "bermatua", hots, diagonalak habearen zentrotik bermaguneetarako noranzkoan paratuta dituena. Modu uniformean banatutako kargak jasateko egokia da.
* Howe habea: barra bertikal eta diagonalez osatutako sareta-habe "esekia", hau da, diagonalak bermagunetik habearen zentrorako noranzkoan paratuta dituena. Karga kontzentratuak jasateko egokia.
* Warren habea: barra diagonalez bakarrik, hau da, trakzioz lan egiten duten eta konpresioz lan egiten duten barrak txandakatuz osatutako sareta-habea. Argi handiko eraikuntzetan erabiltzen da.

## Historia

1570ean argitaratu zen Andrea Palladioren I Quattro Libri dell'Architettura-k zurezko sareta-zubiak eraikitzeko jarraibideak ematen ditu.
XIX. mendean ohikoa izan zen sareta-zubiak egitea, batez ere altzairuaren ingeniaritza garatu zelarik. Euskal Herrian Ormaiztegiko zubibidea (1863) eta Zangozako burdinazko zubia (1891) dira horren adibide.

## Erreferentziak

* ↑ Zertxa habe. Euskalterm, ivap.euskadi.eus (Noiz kontsultatua: 2025-2-11).
* ↑ Truss. Encyclopedia Britannica, britannica.com (Noiz kontsultatua: 2025-2-11).
* 1 2 3 ¿Qué es una Cercha?. ingetecho.com (Noiz kontsultatua: 2025-2-11).
* ↑ Zertxa. zthiztegia.elhuyar.eus (Noiz kontsultatua: 2025-2-11).
* ↑ Pratt habe. Euskalterm, ivap.euskadi.eus (Noiz kontsultatua: 2025-2-12).
* ↑ Howe habe. Euskalterm, ivap.euskadi.eus (Noiz kontsultatua: 2025-2-12).
* ↑ Warren habe. Euskalterm, ivap.euskadi.eus (Noiz kontsultatua: 2025-2-12).
* ↑ Ormaiztegi: Monumentuak eta eskulturak. ormaiztegi.eus (Noiz kontsultatua: 2025-2-11).
* ↑ Tampone, Gennaro, Funis, Francesca. Palladio's timber bridges. Proceedings of the First International Congress on Construction History, Madrid, 20th-24th January 2003, sedhc.es (Noiz kontsultatua: 2025-2-12).

## Kanpo estekak

* Datuak: Q1328068
* Multimedia: Trusses / Q1328068
# Hesperophanes sericeus

Hesperophanes sericeus Cerambycidae familiako kakalardoa da. Mediterraneo itsasoaren inguruan bizi da, bai Europan, Ekialde Hurbilean eta baita Afrika iparraldean ere. Euskal Herrian ere aurkitzen da.

## Deskribapena

Tamaina ertaineko kakalardoa da, 20-28 mm arteko luzera du, beti ere antena luzeak kontutan hartu gabe, izan ere antenek gorputza besteko luzera dute arretan, eta zerbait gutxiago emeetan.
Gorputz guztiak kolore marroia edo grisa du, salbuespen bakarra elitroen artean duen ezkututxo zurixka da. Gorputz guztian puntutxo ilun ugari ditu. Ile finak estaltzen ditu antenak, hankak eta sabelaldea.
Kakalardoaren ezaugarri nabarmenena begiak gurutzatzen dituen lerro laranja da.

## Habitata

Baso hostoerorkorretan bizi da, intxaurrondo, pikondo, haritz, platano edo mahastietan. Gauez izaten du jarduera handiena eta argi artifizialen iturriek erakartzen dute.

## Bizi zikloa

Helduak uztaila eta iraila artean ikusten dira. Emeak aurrez aipaturiko zuhaitzen enborrean jartzen ditu arrautzak. Handik jaiotzen diren beldarrak xilofagoak dira, hau da enborretako zurez elikatzen dira eta galeria luzeak egiten dituzte. Bigarren edo hirugarren udaberrian pupatu eta helduak ateratzen dira.

## Erreferentziak

* 1 2 3 4 5 (Gaztelaniaz) Capricornio – El medi natural del Bages i del Moianès. (Noiz kontsultatua: 2025-02-12).
* ↑ «EHAEko Coleoptera Catalogoa|Heteropterus» www.heteropterus.org (Noiz kontsultatua: 2023-09-09).
* 1 2 «Hesperophanes sericeus» www.cerambyx.uochb.cz (Noiz kontsultatua: 2025-02-12).
* ↑ (Gaztelaniaz) «Hesperophanes sericeus (Fabricius, 1787)» Mi blog de bichos 2012-04-08 (Noiz kontsultatua: 2025-02-12).

## Kanpo estekak

* Datuak: Q4040612
* Multimedia: Hesperophanes sericeus / Q4040612
* Espezieak: Hesperophanes sericeus
# La Salle-San Jose ikastetxea (Beasain)

Beasaingo La Salle ikastetxea, itunpeko ikastetxe euskalduna eta kristaua da. 1909 urtean sortu zen. Beasainen bi eraikin ditu: Andra Mari kalean eta San Ignazio kalean. Gaur egun, 700 ikasle baino gehiago ditu.

## Bibliografia

* "Ehun urte, milaka bizi", Joseba Imaz Ganzarain, 2009.

## Kanpo estekak

* Datuak: Q12261750
* Multimedia: La Salle San José Ikastetxea / Q12261750
# Beasaingo La Salle Ikastetxea

Beasaingo La Salle ikastetxea, Goierri bailarako itunpeko ikastetxe euskalduna eta kristaua da. 1909ko otsailen 5ean sortu zen Beasaingo herritarrek eskaturik eta guraso elkartearen laguntzarekin.
Titularitatea, guraso elkartearena da. Hezkuntza proiektua La Salleko berezko izaeran du oinarria eta Euskadiko Kristau Eskola sareko partaide da. Eusko Jaurlaritzako Hezkuntza sailarekin ituna duen ikastetxea da.
Bere hezkuntza eskaintza 2-16 urte bitartekoa da, Beasainen bi eraikin ditu: Andra Mari kalean eta San Ignazio kalean. Gaur egun, 700 ikasle inguru ditu.

## Kanpo estekak

* Datuak: Q76416392
# Gaztelueta Ikastetxea

Gaztelueta Ikastetxea Leioako itunpeko ikastetxea da, 1951n Opus Deik bultzatu zuena. Ikastetxeak haur hezkuntza‎, lehen hezkuntza, DBH eta batxilergoko ikasketak eskaintzen ditu. Arreta pertsonalizatua eskaintzen du, ikasle bakoitzari irakasle bat esleituz, laguntzeko eta orientatzeko, eta familiekin komunikazio arina mantenduz. Sexuz bereizitako hezkuntza bultzatzen du.

## Erreferentziak

* ↑ (Gaztelaniaz) Pomar, Ramón. (1997). Gaztelueta: un estilo educativo. Areeta: Fundación Gaztelueta, 267 or. ISBN 84-88678-01-0..

## Kanpo estekak

* Webgune ofiziala
* Datuak: Q110042749
# Santa Maria Ikastetxea (Portugalete)

Santa Maria Ikastetxea Portugaleteko itunpeko ikastetxea da, 1939an menesiarrek bultzatu zutena. Ikastetxeak haur hezkuntza‎, lehen hezkuntza eta batxilergoko ikasketak eskaintzen ditu. Arreta pertsonalizatua eskaintzen du, ikasle bakoitzari irakasle bat esleituz, laguntzeko eta orientatzeko, eta familiekin komunikazio arina mantenduz.

## Erreferentziak

* ↑ portugalete.lamennais.es

## Kanpo estekak

* Webgune ofiziala
* Datuak: Q125929087
* Multimedia: LaMennais Santa María Ikastetxea / Q125929087
# Karmelo ikastetxea (Donostia)

    Artikulu hau Donostiako ikastetxeari buruzkoa da; beste esanahietarako, ikus «Karmelo ikastola».
Karmelo ikastetxea, izen osoz Niño Jesús de Praga ikastetxea, Donostiako itunpeko ikastexe pribatua da, karmeldarren ordena katolikoarena. Amara Berri auzoan dago.

## Kanpo estekak

* Datuak: Q20492864
* Multimedia: Amarapedia / Q20492864
# La Salle Bilbao

La Salle Bilbao, lehen La Salle Nuestra Señora del Rosario deitua, Deustuko itunpeko ikastetxea da, 1887an Kristau Eskoletako Anaiek bultzatu zutena. Ikastetxeak haur hezkuntza‎, lehen hezkuntza, DBH eta batxilergoko ikasketak eskaintzen ditu. Kirol klub bat bultzatzen du: bere eskubaloi taldeak ASOBALen ere jokatu du.

## Erreferentziak

* ↑ (Gaztelaniaz) «Transformamos la educación para transformar el mundo» El Correo.

## Kanpo estekak

* Webgune ofiziala
* Datuak: Q5965186
# Bizkaia Ikastetxea

Bizkaia Ikastetxea Zamudioko itunpeko ikastetxea da, 1967an kooperatiba moduan bultzatu zutena. Ikastetxeak haur hezkuntza‎, lehen hezkuntza, DBH eta batxilergoko ikasketak eskaintzen ditu.
Erreferentziazko ikastetxea da hezkuntza-berrikuntzako proiektu ugariengatik; horien artean, haur-hezkuntzan erabilitako Montessori metodologia edo Lehen Hezkuntzako hirugarren ziklotik Batxilergora bitarteko tableten erabilera nabarmendu daitezke.
Nazio mailan hezkuntzan duen garrantzia, jasotako aintzatespen kopuruak berresten du. Gainera, askotan, ikastetxe onenen rankingean sartu dute.

## Erreferentziak

* ↑ «Ikasgelen digitalizazioa ezagutu dugu, gertutik» eitb.eus.
* ↑ (Gaztelaniaz) «Cuatro décadas enseñando» El Correo 2010-10-28.
* ↑ (Gaztelaniaz) «Los 100 mejores colegios de España» El Mundo.

## Kanpo estekak

* Datuak: Q106966465
# Kristau Eskola

Kristau Eskola EAEko kristau ikastetxe pribatuen sarea biltzen duen elkartea da.

## Historia

EAEko kristau ikastetxeen sarea biltzen duen elkartea da.2021ean guztira 128 ikastetxe eta 8000 hezitzaile inguru biltzen zituen. 2025ean aldiz, kopuru hori 122ra jaitsi zen gehienbat Euskadik bizi duen jaiotza tasa eskasaren ondorioz, hainbat ikastetxe itxi edo bateratu dituztelako.
Hala eta guztiz, 8000 hezitzaile ingururekin eta 90.000 familiekin itunpeko ikastetxeen artean Euskadin dagoen sarerik zabalduena da.

## Erreferentziak

* ↑ «Kristau Eskola | Kristau ikastetxeen elkartea» Kristau Eskola (Noiz kontsultatua: 2021-08-12).
* ↑ https://www.kristaueskola.eus/eu/
* ↑ https://www.elcorreo.com/bizkaia/margen-izquierda/arranca-derribo-centenario-colegio-hijas-cruz-20241202134155-nt.html
* ↑ https://www.deia.eus/bilbao/2025/01/30/falta-alumnos-obliga-colegios-concertados-9220393.html

## Kanpo estekak

* Datuak: Q108059216
# Robert Varnajo

Robert Varnajo (Curzon, 1929ko maiatzaren 1a – La Roche-sur-Yon, 2024ko otsailaren 13a), Frantziako txirrindularia izan zen.

## Palmaresa

1951
* Mont Blanc-eko Zirkuitua
* 3. Paris-Camemberten
1952
* Paris-Camembert
* 2. Nazioarteko Kriteriumean
* 4. Bordele-Parisen
* 5. Munduko errepideko txapelketan
* 8. La Flèche Wallonnen
* 8. Paris-Roubaixen
1953
* Frantziako Sari Nagusia
* Paris-Bourges
1954
* Frantziako Tourreko etapa bat
* Boucles de Seine Saint-Denis
* 2. Frantziako errepideko txirrindularitza txapelketan
* 4. Bordele-Parisen
* 7. Munduko errepideko txapelketan
1957
* Normandia Itzuliko etapa bat
1960
* Arieja Tourreko etapa bat
1961
* Poire-Sur-Vie

## Kanpo estekak

Robert Varnajo - ProCyclingStats
* Datuak: Q3436466